2.2 ลักษณะการประกอบธุรกิจ

(1) ประวัติความเป็นมา

บริษัท สัมมากร จำกัด (มหาชน) ประกอบธุรกิจพัฒนาอสังหาริมทรัพย์
ประเภทบ้านจัดสรรเพื่อการอยู่อาศัยในเขตกรุงเทพมหานคร และปริมณฑล
เป็นบ้านเดี่ยวขายพร้อมที่ดิน แก่ผู้มีรายได้ระดับปานกลาง โดยเริ่มโครงการครั้งแรกเมื่อปี 2517
ปัจจุบันมีโครงการที่อยู่ระหว่างดำเนินการ 6 โครงการด้วยกัน คือ โครงการสัมมากรบางกะปิ,
โครงการสัมมากรมีนบุรี โครงการสัมมากรนิมิตใหม่, โครงการสัมมากรรังสิตคลอง 2
,โครงการสัมมากรรังสิตคลอง 7 และโครงการสัมมากรนครอินทร์

(2) การประกอบธุรกิจ

(ก) ภาพรวมการประกอบธุรกิจ

การดำเนินธุรกิจจัดสรรบ้านและที่ดินของบริษัทฯ มุ่งเน้นการสร้างชุมชนขนาดกลาง มีผู้อยู่อาศัย
ตั้งแต่ 200 หลังคาเรือนขึ้นไปถึงขนาด 500 หลังคาเรือน ซึ่งปัจจุบันมีอยู่ 5 โครงการ คือ
โครงการสัมมากรมีนบุรี,โครงการสัมมากรนิมิตใหม่,โครงการสัมมากรรังสิตคลอง
2,โครงการสัมมากรรังสิตคลอง 7 และโครงการสัมมากรนครอินทร์
ส่วนโครงการที่เป็นชุมชนขนาดใหญ่ มีอยู่ 1โครงการ คือ โครงการสัมมากรบางกะปิ
มีจำนวนผู้อยู่อาศัยมากกว่า 3,000 หลังคาเรือน

บริษัทฯ เน้นการสร้างโครงการให้เป็นชุมชนที่อยู่อาศัยที่มีสภาพแวดล้อมดี
มีการบริการที่ดีมีความอบอุ่นและปลอดภัย
มีสิ่งอำนวยความสะดวกและมีสถานออกกำลังกายตามความเหมาะสม
เพื่อให้ชุมชนสัมมากรเป็นสังคมที่มีคุณภาพ

(ข) นโยบายการดำเนินธุรกิจ

-   บริษัทฯ มีเป้าหมายที่จะพัฒนากิจการให้เจริญเติบโตอย่างยั่งยืนและมั่นคง
    และให้ผลตอบแทนอัตราที่เหมาะสม แก่ผู้ถือหุ้นและผู้เกี่ยวข้องทุกฝ่าย โดยมีการพัฒนาองค์กร
    พัฒนาบุคลากรและพัฒนาผลิตภัณฑ์อย่างต่อเนื่อง เน้นความมีประสิทธิภาพ
    สินค้าถูกตลาดสามารถแข่งขันได้ดี และมีต้นทุนต่ำ

-   บริษัทฯ ดำเนินธุรกิจพัฒนาอสังหาริมทรัพย์ประเภทบ้านจัดสรร โดยมีกลุ่มเป้าหมาย คือ
    ผู้มีรายได้ระดับปานกลางถึงค่อนข้างสูง โดยมีราคาขายบ้านและที่ดินระหว่าง 2 - 8 ล้านบาท
    ขึ้นอยู่กับทำเลสถานที่ตั้ง และสภาพแวดล้อมของโครงการ เป็นสำคัญ

-   บริษัทฯ มีแบบบ้านให้เลือกมากกว่า 10 แบบ โดยจะสร้างบ้านตามความต้องการของลูกค้า
    มีทั้งบ้านที่สร้างตามการจอง บ้านที่สร้างก่อนขาย และบ้านที่สร้างเสร็จพร้อมขาย
    เพื่อให้ลูกค้าได้เลือกสรรตามความเหมาะสมและตามความพอใจของแต่ละคนโดยใช้ระยะเวลาก่อสร้างบ้านประมาณ
    6-12 เดือน

-   คุณภาพและมาตรฐานของบ้าน บริษัทฯ ถือเป็นเรื่องสำคัญที่จะต้องเอาใจใส่ดูแลเป็นพิเศษ
    นอกเหนือจากที่จะต้องดูแลสภาพแวดล้อมโครงการ
    และงานบริการหลังการขายให้มีมาตรฐานสูงเพื่อสร้างความพึงพอใจให้กับลูกค้า ลูกค้า
    เหล่านี้จะเป็นส่วนสำคัญในการแนะนำและชักชวนให้เพื่อนฝูงญาติมิตรมาเป็นลูกค้าในภายหน้า

-   บริษัทฯ เน้นการจัดสร้างโครงการในเขตกรุงเทพมหานครและปริมณฑล อาทิ จังหวัดปทุมธานี
    และจังหวัดนนทบุรีในทำเลที่มีศักยภาพและมีความต้องการบ้านอยู่อาศัยสูง ในปี 2548
    จะมีการพัฒนาโครงการใหม่และขยายโครงการเดิม เพื่อให้กิจการของบริษัทฯ
    มีการเจริญเติบโตต่อเนื่องอย่างมีประสิทธิภาพ รวมทั้งจะมีการพิจารณา
    โครงการเพิ่มรายได้ค่าเช่าให้สูงขึ้น เพื่อความมั่นคงและการเติบโตอย่างยั่งยืน

• การพัฒนาองค์กร บริษัทฯ ต้องการเป็นองค์กรแห่งการเรียนรู้
ในการนี้ต้องมีการปรับปรุงและพัฒนาตลอดเวลา เพื่อก้าวทันกระแสของโลกแห่งการเปลี่ยนแปลง
ประการสำคัญ คือ เป็นองค์กรที่มี เป้าหมายชัดเจนที่พนักงานทุกคนเข้าใจได้ดี
และมีการใช้การจัดการสมัยใหม่เข้ามาช่วยเสริมทั้งเป็นเครื่องมือตรวจสอบและวัดประสิทธิผลของความสำเร็จ
เช่น ระบบ ISO และ BALANCE SCORECARD เป็นต้น

การพัฒนาบุคลากร ทรัพยากรบุคคล เป็นปัจจัยอันสำคัญอย่างยิ่งต่อความสำเร็จขององค์กร บริษัทฯ ให้ความสำคัญต่อการพัฒนาบุคลากรให้มีความรู้ความสามารถในการปฏิบัติงานเพื่อให้ผลงานออกมามีคุณภาพ ซึ่งจะช่วยลดต้นทุนการผลิตและเพิ่มขีดความสามารถในการแข่งขันให้สูงขึ้น การที่พนักงานมีความรอบรู้ มีความเข้าใจ พนักงานจะสามารถพิจารณากำหนดเป้าหมายการทำงานให้มีความสอดคล้องกับกลยุทธ์และเป้าหมายขององค์กรได้ หน่วยงานสามารถประเมินผลการปฏิบัติงานและประเมินศักยภาพของพนักงานแต่ละคนได้

•
การจะมีทรัพยากรบุคคลที่มีคุณภาพจำเป็นต้องมีโครงการฝึกอบรมและพัฒนาอย่างต่อเนื่องให้บุคลากรเป็นผู้ที่มีความรู้
มีคุณธรรม มีความสามารถ มีความชำนาญและมีความรับผิดชอบ
ซึ่งจะเป็นปัจจัยสำคัญในการผลักดันให้กิจการของบริษัทฯ มีการเจริญเติบโต
ก้าวทันกระแสการเปลี่ยนแปลงและตอบสนองความต้องการของผู้บริโภคในโลกของการแข่งขันได้เป็นอย่างดี

(3) โครงสร้างรายได้

โครงสร้างรายได้ ประกอบด้วยรายได้การขายบ้านและที่ดิน เป็นหลัก ในปี 2547 มีสัดส่วน ร้อยละ
89.79 ของรายได้รวม นอกจากนั้นก็มีรายได้จากการจำหน่ายน้ำมัน รายได้จากการบริการ
และรายได้อื่น โครงสร้างรายได้ในรอบ 3 ปี ที่ผ่านมาจะเป็นดังนี้

โครงสร้างรายได้เปรียบเทียบ 3 ปี

+---------------+---------+-------+---------+-------+---------+-------+
| ประเภทรายได้   | 2547    |       | 2546    |       | 2545    |       |
+---------------+---------+-------+---------+-------+---------+-------+
| หน่วย : ล้านบาท | รายได้   | สัดส่วน | รายได้   | สัดส่วน | รายได้   | สัดส่วน |
+---------------+---------+-------+---------+-------+---------+-------+
| กา            | 558.52  | 8     | 668.88  | 9     | 364.34  | 8     |
| รขายบ้านและที่ดิน |         | 9.79% |         | 2.65% |         | 5.74% |
+---------------+---------+-------+---------+-------+---------+-------+
| การบริการ      | 19.14   | 3.08% | 17.56   | 2.43% | 21.66   | 5.10% |
+---------------+---------+-------+---------+-------+---------+-------+
| การจําหน่ายน้ำมัน | 29.64   | 4.76% | 25.35   | 3.50% | 23.14   | 5.44% |
+---------------+---------+-------+---------+-------+---------+-------+
| รายได้อื่นๆ      | 14.76   | 2.37% | 10.27   | 1.42% | 15.80   | 3.72% |
+---------------+---------+-------+---------+-------+---------+-------+
| รวมรายได้      | 622.06  | 100%  | 722.06  | 100%  | 424.94  | 100%  |
+---------------+---------+-------+---------+-------+---------+-------+